Úradný vestník L 338 , 15/12/1998 S. 0005 - 0007



Nariadenie Komisie (ES) č. 2692/98 zo 14. decembra 1998, ktorým sa mení a dopĺňa príloha II nariadenia Rady (EHS) č. 2377/90 stanovujúceho postup spoločenstva pri určení maximálnych hraníc rezíduí veterinárnych liečiv v potravinách živočíšneho pôvodu (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2377/90 z 26. júna 1990 stanovujúce postup spoločenstva pri určení maximálnych hraníc rezíduí veterinárnych liečiv v potravinách živočíšneho pôvodu [1], naposledy zmenené a doplnené nariadením Komisie (ES) č. 2686/98 [2] a najmä jeho články 6, 7 a 8, keďže v súlade s nariadením (EHS) č. 2377/90 musia byť maximálne reziduálne hranice postupne stanovené pre všetky farmakologicky aktívne látky, ktoré sa používajú v rámci spoločenstva vo veterinárnych liečivách určených pre podávanie zvieratám využívaným na výrobu potravín; keďže maximálne hranice rezíduí majú byť stanovené až po preskúmaní, v rámci Výboru pre veterinárne liečivá, všetkých relevantných informácií týkajúcich sa bezpečnosti rezíduí príslušnej látky pre spotrebiteľa potravín živočíšneho pôvodu a vplyvu rezíduí na priemyselné spracovanie potravín; keďže pri stanovovaní maximálnych reziduálnych hraníc veterinárnych liečiv v potravinách živočíšneho pôvodu je potrebné špecifikovať druhy zvierat, v ktorých môžu byť rezíduá prítomné, úrovne, ktoré môžu byť prítomné v každom príslušnom mäsovom tkanive získanom zo spracovaného zvieraťa (cieľové tkanivo), a charakter rezídua, ktorý je relevantný pre monitorovanie rezíduí (marker rezídua); keďže pre kontrolu rezíduí, tak ako je stanovená v príslušnej legislatíve spoločenstva, majú byť maximálne reziduálne hranice spravidla stanovené pre cieľové tkanivá pečene alebo obličky; keďže sú však pečeň a obličky často z porazených zvierat, ktoré sa pohybujú v medzinárodnom obchode, odstránené a maximálne reziduálne hranice majú byť preto taktiež vždy stanovené pre svalové alebo tukové tkanivá; keďže v prípade veterinárnych liečiv určených pre použitie u vtákov znášajúcich vajcia, zvierat produkujúcich mlieko alebo medonosných včiel, je taktiež potrebné stanoviť maximálne reziduálne hranice pre vajcia, mlieko alebo med; keďže síran manganitý, ribonukleát manganičitý, pidolát manganičitý, oxid manganatý, glycerofosforečnan manganičitý, glukonát manganičitý, chlorid manganatý a uhličitan manganatý majú byť zaradené do prílohy II nariadenia (EHS) č. 2377/90; keďže pred nadobudnutím účinnosti tohto nariadenia sa má povoliť obdobie 60 dní, aby sa členským štátom umožnilo vykonať ľubovoľnú úpravu, ktorá môže byť potrebná pre schválenie uvádzania príslušných veterinárnych liečiv na trh, ktoré sa poskytuje v súlade so smernicou Rady 81/851/EHS [3], naposledy zmenenou a doplnenou smernicou 93/40/EHS [4], aby sa zohľadnili ustanovenia tohto nariadenia; keďže opatrenia stanovené v tomto nariadení sú v súlade so stanoviskom Stáleho výboru pre veterinárne liečivá, PRIJALA TOTO NARIADENIE: Článok 1 Príloha II nariadenia č. 2377/90 sa týmto mení a dopĺňa tak, ako je stanovené v prílohe tohto nariadenia. Článok 2 Toto nariadenie nadobúda účinnosť šesťdesiaty deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 14. decembra 1998 Za Komisiu Martin Bengemann člen Komisie [1] Ú. v. ES L 224, 18.8.1990, s. 1. [2] Ú. v. ES L 337, 12.12.1998, s. 20. [3] Ú. v. ES L 317, 6.11.1981, s. 1. [4] Ú. v. ES L 214, 24.8.1993, s. 31. -------------------------------------------------- PRÍLOHA Príloha II nariadenia (EHS) č. 2377/90 sa mení a dopĺňa takto: 2. Organické zlúčeniny "Farmakologicky aktívna/-e látka/-y | Druh zvierat | Ďalšie ustanovenia | Oxid manganitý | Všetky druhy pre potravinársku výrobu | Len pre perorálne použitie | Uhličitan manganatý | Všetky druhy pre potravinársku výrobu | Len pre perorálne použitie | Chlorid manganatý | Všetky druhy pre potravinársku výrobu | Len pre perorálne použitie | Glukonát manganičitý | Všetky druhy pre potravinársku výrobu | Len pre perorálne použitie | Glycerofosforečnan manganičitý | Všetky druhy pre potravinársku výrobu | Len pre perorálne použitie | Oxid manganatý | Všetky druhy pre potravinársku výrobu | Len pre perorálne použitie | Pidolát manganičitý | Všetky druhy pre potravinársku výrobu | Len pre perorálne použitie | Ribonukleát manganičitý | Všetky druhy pre potravinársku výrobu | Len pre perorálne použitie | Síran manganitý | Všetky druhy pre potravinársku výrobu | Len pre perorálne použitie" | --------------------------------------------------